**บทที่ 3**

**วิธีดำเนินการวิจัย**

 การศึกษารูปแบบการบริหารจัดการการศึกษาขั้นพื้นฐานเชิงบูรณาการในจังหวัดอุดรธานี ผู้วิจัยใช้การวิจัยแบบผสม (Mixed-Method Research) เป็นทั้งการวิจัยเชิงคุณภาพ

และการวิจัยเชิงปริมาณ (Qualitative and Quantitative Research) วิธีวิจัยเชิงคุณภาพเก็บรวบรวมข้อมูลด้วยการจัดกิจกรรมระดมสมอง (Brain Storming) โดยการใช้เทคนิค ประเภท การประยุกต์ใช้แผนที่ความคิดในการระดมสมอง (Apply Mind Map for Brain storming)

ของคณะกรรมการสถานศึกษาขั้นพื้นฐานโรงเรียนในสังกัด สำนักงานเขตพื้นที่การศึกษาประถมศึกษาอุดรธานี เขต 1 – 4 ส่วนการวิจัยเชิงปริมาณใช้แบบสอบถามเป็นเครื่องมือใน

การเก็บรวบรวมข้อมูล ออกแบบการวิจัยการศึกษารูปแบบการบริหารจัดการการศึกษาขั้นพื้นฐานเชิงบูรณาการในจังหวัดอุดรธานีเพื่อให้ได้คำตอบตรงตามคำถามวิจัยหรือวัตถุประสงค์ของการวิจัย ซึ่งประกอบไปด้วยการกำหนดปัญหาการวิจัยการกำหนดกรอบการเลือกกลุ่มตัวอย่าง การกำหนดผู้ดำเนินการระดมสมอง (Brain Storming) การสร้างทดสอบแนวคำถาม การเลือกกลุ่มตัวอย่างการจัดการระดมสมอง (Brain Storming) การจัดระเบียบข้อมูล

การวิเคราะห์ข้อมูลและการเขียนรายงาน ซึ่งการออกแบบการวิจัยดังกล่าวจะช่วยให้ได้แนวทางในการดำเนินการวิจัยรูปแบบแบบความร่วมมือของการจัดการศึกษาที่ส่งผล

ต่อรูปแบบการบริหารจัดการการศึกษาขั้นพื้นฐานเชิงบูรณาการในจังหวัดอุดรธานี

 การวิจัยครั้งนี้แบ่งออกเป็น 4 ระยะด้วยกัน คือ ระยะที่ 1 เป็นการศึกษาปัจจัยเงื่อนไข

ที่เอื้อต่อประสิทธิผลการบริหารจัดการการศึกษาขั้นพื้นฐานเชิงบูรณาการในจังหวัดอุดรธานี

ระยะที่ 2 เป็นการศึกษารูปแบบการบริหารจัดการการศึกษาขั้นพื้นฐานเชิงบูรณาการใน

จังหวัดอุดรธานี ระยะที่ 3 เป็นการสร้างแนวทางในการพัฒนารูปแบบการบริหารจัดการการศึกษาขั้นพื้นฐานเชิงบูรณาการในจังหวัดอุดรธานี ระยะที่ 4 เป็นการทบทวนและ

รูปแบบการบริหารจัดการการศึกษาขั้นพื้นฐานเชิงบูรณาการในจังหวัดอุดรธานี

โดยกิจกรรมการจัด Connoisseurship มีรายละเอียด ดังนี้

**ระยะที่ 1 การศึกษาระดับประสิทธิภาพและปัจจัยเงื่อนไขที่ส่งผลต่อรูปแบบการบริหารจัดการการศึกษาขั้นพื้นฐานเชิงบูรณาการในจังหวัดอุดรธานี**

 การศึกษาปัจจัยเงื่อนไขที่ส่งผลต่อประสิทธิผลการบริหารจัดการการศึกษาขั้นพื้นฐานเชิงบูรณาการในจังหวัดอุดรธานี ผู้วิจัยดำเนินการศึกษาโดยวิธีการศึกษาเชิงสำรวจ

(Survey study) โดยมีรายละเอียดในการดำเนินการดังนี้

 **1. คำถามในการวิจัย**

 ปัจจัยเงื่อนไขที่ส่งผลต่อประสิทธิผลการบริหารจัดการการศึกษาขั้นพื้นฐาน

เชิงบูรณาการในจังหวัดอุดรธานี เป็นอย่างไร

 **2. วัตถุประสงค์การวิจัย**

 เพื่อศึกษาปัจจัยเงื่อนไขที่ส่งผลต่อประสิทธิภาพการบริหารจัดการการศึกษา

ขั้นพื้นฐานเชิงบูรณาการในจังหวัดอุดรธานี

 **3. เป้าหมาย**

 ได้ปัจจัยเงื่อนไขที่ส่งผลต่อประสิทธิภาพการบริหารจัดการการศึกษาขั้นพื้นฐาน

เชิงบูรณาการในจังหวัดอุดรธานี

 **4. ขอบเขตของประชากรและกลุ่มตัวอย่าง**

 4.1 กลุ่มประชากร ได้แก่ โรงเรียนที่จัดการศึกษาขั้นพื้นฐานในจังหวัดอุดรธานี จำนวน 834 โรงเรียน

 4.2 กลุ่มตัวอย่าง ได้แก่ โรงเรียนที่จัดการศึกษาขั้นพื้นฐานในจังหวัดอุดรธานี

จำนวน 270 โรงเรียน ซึ่งได้มาโดยการสุ่มอย่างง่าย (Simple Sampling) จากสำนักงานเขตพื้นที่การศึกษาประถมศึกษาอุดรธานี เขต 1 – 4

**ตารางที่ 6** ตารางแสดงจำนวนประชากรและกลุ่มตัวอย่าง

|  |  |  |
| --- | --- | --- |
| สังกัดสำนักงานเขตพื้นที่การศึกษาประถมศึกษาอุดรธานี | ประชากร | กลุ่มตัวอย่าง |
| สำนักงานเขตพื้นที่การศึกษาประถมศึกษาอุดรธานี เขต.1 | 306 | 99 |
| สำนักงานเขตพื้นที่การศึกษาประถมศึกษาอุดรธานี เขต.2 | 253 | 82 |
| สำนักงานเขตพื้นที่การศึกษาประถมศึกษาอุดรธานี เขต.3 | 133 | 43 |
| สำนักงานเขตพื้นที่การศึกษาประถมศึกษาอุดรธานี เขต.4 | 142 | 46 |
| รวม | 834 | 270 |

 ผู้ให้ข้อมูลเป็นคณะกรรมการสถานศึกษาขั้นพื้นฐานโดยวิธีการตอบแบบสอบถาม

ขอความร่วมมือจากการประชุมของคณะกรรมการสถานศึกษาทำการร่วมกันตอบแบบสอบถามร่วมกันโดยประกอบด้วยบุคคลดังต่อไปนี้ ประธานกรรมการ รองประธานกรรมการ และคณะกรรมการ แห่งละ 3 คน

 **6. เครื่องมือที่ใช้ในการวิจัย**

 เครื่องมือที่ใช้ในการวิจัย ได้แก่แบบสอบถามโดยแบ่งโครงสร้างเนื้อหา

ของแบบสอบถามออกเป็น 5 ตอน แต่ละตอนมีรายละเอียด ดังนี้

 ตอนที่ 1 เป็นแบบสอบถามเกี่ยวกับปัจจัยเงื่อนไขภายนอกที่ส่งผลต่อประสิทธิผลการบริหารจัดการการศึกษาขั้นพื้นฐานเชิงบูรณาการในจังหวัดอุดรธานี ซึ่งประกอบด้วยเนื้อหา 4 ส่วน ด้วยกัน ส่วนที่ 1 เป็นแบบสอบถามเกี่ยวกับประสิทธิผลของนโยบาย และมีประเด็นสอบถาม จำนวน 10 ข้อคำถาม ส่วนที่ 2 เป็นแบบสอบถามเกี่ยวกับความเหมาะสมของกฎหมายและการบังคับใช้ และมีประเด็นสอบถาม จำนวน 10 ข้อคำถาม ส่วนที่ 3

เป็นแบบสอบถามเกี่ยวกับการมีส่วนร่วมของหุ้นส่วน และมีประเด็นสอบถาม จำนวน 10 ข้อคำถาม ส่วนที่4 เป็นแบบสอบถามเกี่ยวกับการบูรณาการแผนกับหน่วยงานภาคี และมีประเด็นสอบถาม จำนวน 10 ข้อคำถามทั้งหมดทุกส่วนมีลักษณะเป็นแบบกากบาท (Check List) จำนวน 40 ข้อ

 ตอนที่ 2 เป็นแบบสอบถามเกี่ยวกับปัจจัยเงื่อนไขภายในที่ส่งผลต่อประสิทธิผล

การจัดการการศึกษาขั้นพื้นฐานเชิงบูรณาการในจังหวัดอุดรธานี ซึ่งประกอบด้วยเนื้อหา

3 ส่วนด้วยกัน ส่วนที่ 1 เป็นแบบสอบถามเกี่ยวกับการบูรณาการกติการ่วมกัน และมีประเด็นสอบถาม จำนวน 10 ข้อคำถาม ส่วนที่2 เป็นแบบสอบถามเกี่ยวกับการบูรณาการทรัพยากร

และมีประเด็นสอบถาม จำนวน 10 ข้อคำถาม ส่วนที่3 เป็นแบบสอบถามเกี่ยวกับการบูรณาการแบบยั่งยืน และมีประเด็นสอบถาม จำนวน 10 ข้อคำถาม ทั้งหมดทุกส่วนมีลักษณะเป็น

แบบกากบาท (Check list) จำนวน 30 ข้อ

 ตอนที่ 3 เป็นแบบสอบถามเกี่ยวกับประสิทธิผลการบริหารจัดการการศึกษา

ขั้นพื้นฐานเชิงบูรณาการในจังหวัดอุดรธานี ซึ่งประกอบด้วยเนื้อหา 3 ส่วนด้วยกัน ส่วนที่ 1

ด้านความเป็นเลิศทางวิชาการ ด้านความสอดคล้องกับสถานการณ์ปัจจุบัน และด้านความสอดคล้องกับความต้องการของประชาชน

 ตอนที่ 4 เป็นแบบสอบถามเกี่ยวกับประสิทธิผลการจัดการศึกษาตามเกณฑ์ สมศ.

เป็นคะแนนประเมินคุณภาพของประสิทธิผลการบริหารจัดการการศึกษาขั้นพื้นฐานเชิงบูรณาการ

ในจังหวัดอุดรธานี จากสำนักงานรับรองมาตรฐานและประเมินคุณภาพการศึกษา (องค์การมหาชน) สมศ. ซึ่งประกอบด้วยเนื้อหา 3 ส่วนด้วยกัน ส่วนที่1 เป็นแบบสอบถามเกี่ยวกับ

กลุ่มตัวบ่งชี้พื้นฐานและมีประเด็นสอบถาม จำนวน 8 ตัวบ่งชี้ ส่วนที่2 เป็นแบบสอบถามเกี่ยวกับ กลุ่มตัวบ่งชี้อัตลักษณ์ และมีประเด็นสอบถาม จำนวน 2 ตัวบ่งชี้ ส่วนที่ 3

เป็นแบบสอบถามเกี่ยวกับ กลุ่มตัวบ่งชี้มาตรการส่งเสริมและมีประเด็นสอบถาม จำนวน 2 ตัวบ่งชี้ ข้อคำถามทั้งหมดมีลักษณะเป็นการกรอกคะแนนประเมินที่ได้รับการประเมินจาก สำนักงานรับรองมาตรฐานและประเมินคุณภาพการศึกษา (องค์การมหาชน) สมศ.

 ตอนที่ 5 เป็นข้อคำถามปลายเปิดเกี่ยวกับแนวทางการพัฒนารูปแบบการบริหารจัดการการศึกษาขั้นพื้นฐานเชิงบูรณาการในจังหวัดอุดรธานี ซึ่งมีคำถาม 1 คำถาม

 **6. การสร้างและการหาคุณภาพเครื่องมือในการวิจัย**

 การสร้างและหาคุณภาพแบบสอบถามของการวิจัยเรื่องรูปแบบการบริหารจัดการการศึกษาขั้นพื้นฐานเชิงบูรณาการในจังหวัดอุดรธานี ผู้วิจัยได้ดำเนินการดังนี้

 6.1 การสร้างแบบสอบถาม

 6.1.1 ศึกษาเอกสาร ตำรา ทฤษฎี ตลอดจนขอบเขตของเนื้อหาที่เกี่ยวข้องอย่างชัดเจน

 6.1.2 จัดทำเป็นร่างคำถาม

 6.1.3 นำแบบสอบถามที่สร้างเสร็จแล้วให้อาจารย์ที่ปรึกษาได้ตรวจสอบ ชี้แนะ

 6.1.4 ปรับปรุงแก้ไขแบบสอบถามตามข้อเสนอแนะของอาจารย์ที่ปรึกษา

 6.2 การหาคุณภาพของแบบสอบถาม

 ในการหาคุณภาพของแบบสอบถามผู้วิจัยได้ดำเนินการดังนี้

 6.2.1 นำแบบสอบถามที่ร่างเสร็จแล้วเสนออาจารย์ที่ปรึกษาได้ตรวจสอบและ

ให้ข้อเสนอแนะ

 6.2.2 นำแบบสอบถามไปแก้ไขปรับปรุงตามข้อเสนอแนะของอาจารย์ที่ปรึกษา

 6.2.3 นำแบบสอบถามที่ปรับปรุงแก้ไขเสร็จเรียบร้อยแล้วไปให้ผู้เชี่ยวชาญจำนวน 5 คน ตรวจสอบความถูกต้อง ความเหมาะสม และความสอดคล้องกับวัตถุประสงค์ของการวิจัย ตลอดจนข้อแนะนำอื่นๆในการปรับปรุงแก้ไขพร้อมทั้งวิเคราะห์ค่า IOC

ซึ่งผู้เชี่ยวชาญประกอบด้วย

 1) ดร.จรินทร์ สุรเสรีวงศ์ รองผู้อำนวยการสำนักงานเขตพื้นที่การศึกษาประถมศึกษาอุดรธานี เขต 1 เป็นผู้เชี่ยวชาญด้านเนื้อหา

 2) ดร.บัณฑิต ขวาโยธา กรรมการป้องกันปราบปรามการทรุจริตภาครัฐ (ปปช.) จังหวัดอุดรธานี เป็นผู้เชี่ยวชาญด้านเนื้อหา

 3) ดร.เอื้อมพรพิทย์ จันทร์แดง ศึกษานิเทศก์สำนักงานเขตพื้นที่การศึกษาประถมศึกษาอุดรธานี เขต 1 เป็นผู้เชี่ยวชาญด้านเนื้อหา

 4) ดร.เกียรติศักดิ์ ชาลีโคตร ผู้อำนวยการกลุ่มนิเทศติดตามและประเมินผลการจัดการศึกษา สำนักงานเขตพื้นที่การศึกษาประถมศึกษาอุดรธานี เขต 1 เป็นผู้เชี่ยวชาญ

ด้านวัดและประเมินผล

 5) ดร.กาญจนา พงศ์พิษณุ ศึกษานิเทศก์สำนักงานเขตพื้นที่การศึกษาประถมศึกษาอุดรธานี เขต 1 เป็นผู้เชี่ยวชาญด้านภาษา

 ผลการวิเคราะห์ค่า IOC อยู่ระหว่าง .60 – 1.00

 6.2.4 นำแบบสอบถามที่ได้ไปหาค่าอำนาจจำแนกรายข้อ และหาค่าความเชื่อมั่นทั้งฉบับโดยการนำแบบสอบถามดังกล่าวไปให้โรงเรียนที่จัดการศึกษาขั้นพื้นฐานสังกัดสำนักงานเขตพื้นที่การศึกษาประถมศึกษาหนองบัวลำภู เขต 1 จำนวน 30 โรงเรียน

โดยให้คณะกรรมการสถานศึกษาเป็นผู้ตอบแบบสอบถาม แล้วนำข้อมูลมาวิเคราะห์หา

ค่าความสัมพันธ์ระหว่างคะแนนรายข้อและคะแนนทั้งฉบับ (Item total correlation)

ได้ค่าอำนาจจำแนก ระหว่าง 0.3217 – 0.8708 แล้ววิเคราะห์ค่าสัมประสิทธิ์แอลฟา

โดยวิธีการของ Conbrach ได้ค่าความเชื่อมั่นทั้งฉบับเท่ากับ 0.97

 6.2.5 พิมพ์แบบสอบถามฉบับสมบูรณ์เพื่อใช้เก็บรวบรวมข้อมูลของการวิจัย

 **7. การเก็บรวบรวมข้อมูล**

การเก็บรวบรวมข้อมูลของผู้วิจัยในระยะที่ 1 ได้ดำเนินการดังนี้

 7.1 ขอหนังสือจากบัณทิตวิทยาลัย มหาวิทยาลัยราชภัฏมหาสารคาม เพื่อขอความ

อนุเคราะห์ในการเก็บรวบรวมข้อมูลจากกลุ่มตัวอย่าง

 7.2 นำแบบสอบถามไปให้กลุ่มตัวอย่างด้วยตนเองพร้อมกับรับกลับคืนมาหรือ

ฝากผู้คุ้นเคยมาให้

 7.3 นำแบบสอบถามที่รับคืนมามาตรวจนับและวิเคราะห์ข้อมูลในทางสถิติ คือ วิเคราะห์ค่า Mean ค่าส่วนเบี่ยงเบนมาตรฐาน (S.D.) ของปัจจัยต่าง ๆ พร้อมกับวิเคราะห์รูปแบบการบริหารจัดการการศึกษาขั้นพื้นฐานเชิงบูรณาการในจังหวัดอุดรธานีโดยการวิเคราะห์สมการถดถอยเชิงพหุคูณ (Multiple Regression) เพื่อหาอิทธิพลของปัจจัยที่เอื้อ

ต่อประสิทธิผลการบริหารจัดการการศึกษาขั้นพื้นฐานเชิงบูรณาการในจังหวัดอุดรธานี

**ระยะที่ 2 การศึกษารูปแบบการบริหารจัดการการศึกษาขั้นพื้นฐานเชิงบูรณาการ**

**ในจังหวัดอุดรธานี**

 ในการศึกษารูปแบบการบริหารจัดการการศึกษาขั้นพื้นฐานเชิงบูรณาการใน

จังหวัดอุดรธานี ผู้วิจัยได้ดำเนินการวิจัยเชิงคุณภาพ (Qualitative) โดยใช้วิธีการระดมสมอง

(Brain Storming) โดยใช้เทคนิค การประยุกต์ใช้แผนที่ความคิดในการระดมสมอง (Apply Mind Map for Brainstorming) จากคณะกรรมการสถานศึกษาขั้นพื้นฐานโดยมีรายละเอียด ดังนี้

 **1. คำถามในการวิจัย**

 รูปแบบการบริหารจัดการการศึกษาขั้นพื้นฐานเชิงบูรณาการในจังหวัดอุดรธานี

เป็นอย่างไร

 **2. วัตถุประสงค์การวิจัย**

 เพื่อศึกษารูปแบบการบริหารจัดการการศึกษาขั้นพื้นฐานเชิงบูรณาการในจังหวัดอุดรธานี

 **3. เป้าหมาย**

 3.1 เพื่อให้ได้กรอบแนวทางในการพัฒนาการบริหารจัดการการศึกษาขั้นพื้นฐาน

เชิงบูรณาการในจังหวัดอุดรธานี

 3.2 เพื่อให้ได้รูปแบบการบริหารจัดการการศึกษาขั้นพื้นฐานเชิงบูรณาการ

ในจังหวัดอุดรธานี

 **4. ขอบเขตของกลุ่มเป้าหมาย**

 กลุ่มเป้าหมายได้แก่โรงเรียนที่จัดการศึกษาขั้นพื้นฐานสังกัดสำนักงานเขตพื้นที่การศึกษาประถมศึกษาอุดรธานี เขต.1 เขต 2 จำนวน 1 โรงเรียน เขต 3 และเขต 4

จำนวน 1 โรงเรียน รวมเป็น 2 โรงเรียน โดยเลือกมาแบบเจาะจง

 **5. เครื่องมือที่ใช้ในการระดมสมอง (Brainstorming)**

 เป็นเทคนิคการประยุกต์ใช้แผนที่ความคิดในการระดมสมอง (Apply Mind Map

for Brainstorming) โดยนำเอาข้อมูลที่ได้จากการศึกษาวิจัยของระยะที่ 1 มาตั้งเป็นคำถาม

ให้ระดมสมองและคำถามปลายเปิด

 **6. การสร้างคำถาม**

 6.1 การตั้งคำถามเพื่อการระดมสมองในการวิจัยขั้นตอนนี้ผู้วิจัยได้นำเอาปัจจัยที่มีอิทธิพลต่อประสิทธิผลการบริหารจัดการการศึกษาขั้นพื้นฐานเชิงบูรณาการในจังหวัดอุดรธานีจากการวิจัยระยะที่ 1 มาเป็นตัวตั้งคำถาม

 6.2 กำหนดประเด็นในการตั้งคำถาม

 6.3 กำหนดระยะเวลาในการตอบคำถามและวิธีการ

 6.4 กำหนดผู้รับผิดชอบ

 6.5 ทบทวนกติกาในการระดมสมอง

 6.6 สร้างความคิดให้แก่ผู้ร่วมระดมสมอง

 6.7 เสนอความคิด

 6.8 ทำความคิดให้กระจ่าง

 6.9 ประเมินความคิด

 **7. การเก็บรวบรวมข้อมูล**

 7.1 เลือกโรงเรียนเป้าหมายจาก 4 สำนักงานเขตพื้นที่การศึกษาประถมศึกษาอุดรธานี เขต 1 – 4 โดยเลือกแบบเจาะจงมาจากสำนักงานเขตพื้นที่การศึกษาประถมศึกษาอุดรธานี

เขต 1และสำนักงานเขตพื้นที่การศึกษาประถมศึกษาอุดรธานี เขต 2 มาเพียง 1 โรงเรียน ได้แก่โรงเรียนนิคมสร้างตนเองเชียงพิณ3 สำนักงานเขตพื้นที่การศึกษาประถมศึกษาอุดรธานี เขต 1 และเลือกจากสำนักงานเขตพื้นที่การศึกษาประถมศึกษาอุดรธานี เขต 3 และสำนักงานเขตพื้นที่การศึกษาประถมศึกษาอุดรธานี เขต 4 มาอีก 1 โรงเรียนคือ โรงเรียนบ้านนิคมหนองตาล สำนักงานเขตพื้นที่การศึกษาประถมศึกษาอุดรธานี เขต 3 คิดเป็นร้อยละ50 จาก 4 สำนักงานเขตพื้นที่การศึกษาประถมศึกษาอุดรธานี

 7.2 ติดต่อประสานงานกับผู้อำนวยการโรงเรียนทั้งสอง

 7.3 นัดหมายวันจัดทำการประยุกต์ใช้แผนที่ความคิดในการระดมสมอง (Apply Mind Map for Brainstorming)

 7.4 ดำเนินการตามที่นัดหมายไว้ ซึ่งมีขั้นตอนดังนี้

 7.4.1 แนะนำตัวผู้วิจัยและผู้ช่วยผู้วิจัย

 7.4.2 แจ้งวัตถุประสงค์ในการจัดทำแผนที่ความคิดในการระดมสมอง (Apply Mind Map for Brainstorming)

 7.4.3 ดำเนินการตามขั้นตอนที่เตรียมไว้

 7.4.4 ในระหว่างดำเนินการผู้วิจัยจะเป็นผู้พาทำกิจกรรมทุกอย่างส่วนผู้ช่วยวิจัย

จะทำหน้าที่บันทึกภาพทั้งภาพนิ่งและภาพวีดีโอ ผู้ช่วยผู้วิจัยอีกคนหนึ่งจะทำหน้าที่แจกกระดาษการ์ดพร้อมอุปกรณ์ทุกอย่างและเก็บแผ่นการ์ดมาติดที่กระดาน

 7.4.5 เมื่อเสร็จสิ้นการทำกิจกรรมแผนที่ความคิดในการระดมสมอง (Apply Mind Map for Brainstorming) ผู้วิจัยกล่าวขอบคุณและกล่าวลา

 7.5 ถอดเทปบันทึกเสียงการนำเสนอความคิดของผู้ร่วมการระดมสมอง(Brainstorming) โดยผู้วิจัยดำเนินการเอง

 7.6 วิเคราะห์ความคิดเห็นทุกความคิดเห็นตามประเด็นในการตั้งคำถาม

 7.7 สังเคราะห์ความคิดเห็นของทุกคนตามประเด็นในการตอบคำถามแล้วนำไป

เป็นกรอบแนวทางในการเขียนแนวทางพัฒนาประสิทธิผลการบริหารจัดการการจัดการศึกษา

ขั้นพื้นฐานเชิงบูรณาการในจังหวัดอุดรธานี ในระยะที่ 3 ต่อไป

**ระยะที่ 3 การสร้างรูปแบบการบริหารจัดการการศึกษาขั้นพื้นฐานเชิงบูรณาการ**

**ในจังหวัดอุดรธานี**

 นำเอาข้อมูลที่ได้จากจากระยะที่ 1 และระยะที่ 2 ผนวกกับการศึกษาจากเอกสารเพิ่มเติมมาจัดทำรูปแบบการบริหารจัดการการศึกษาขั้นพื้นฐานเชิงบูรณาการในจังหวัดอุดรธานี

โดยยึดกระบวนการจัดทำในรูปแบบ วงจรคุณภาพ (PDCA) เป็นหลักในการสร้างรูปแบบ

การบริหารจัดการการศึกษาขั้นพื้นฐานเชิงบูรณาการในจังหวัดอุดรธานี ซึ่งมีรายละเอียด ดังนี้

 **1. ขั้นตอนที่ 1 ขั้นการวางแผน (Plan)**

 การจัดทำรูปแบบการบริหารจัดการการศึกษาขั้นพื้นฐานเชิงบูรณาการในจังหวัดอุดรธานีมีวัตถุประสงค์ที่ผู้วิจัยยึดเอาจุดประสงค์ของการวิจัยเป็นหลัก ซึ่งจุดประสงค์ของ

การวิจัยมีว่า เพื่อเสนอแนะรูปแบบการบริหารจัดการการศึกษาขั้นพื้นฐานเชิงบูรณาการ

ในจังหวัดอุดรธานี ดังนั้นผู้วิจัยจึงเอาวัตถุประสงค์ดังกล่าวมาเป็นแนวทางหลักของ

การกำหนดวัตถุประสงค์ในการเขียนแนวทางการ พัฒนาฯ ซึ่งได้แก่ เพื่อให้มีรูปแบบ

การบริหารจัดการการศึกษาขั้นพื้นฐานเชิงบูรณาการในจังหวัดอุดรธานี ซึ่งมีผู้วิจัย

เป็นผู้รับผิดชอบในการจัดทำแนวทางดังกล่าว โดยกำหนดระยะเวลาในการดำเนินการครั้งนี้ตั้งแต่วันที่ 1 เดือน มิถุนายน 2558 ถึง วันที่ 31 เดือน กรกฎาคม 2558 เป็นเวลา 2 เดือน

ใช้งบประมาณส่วนตัวของผู้ทำวิจัยเอง 10,000 บาท ก่อนที่ผู้วิจัยจะดำเนินการจัดทำแนวทางการพัฒนารูปแบบการบริหารจัดการการศึกษาขั้นพื้นฐานเชิงบูรณาการในจังหวัดอุดรธานีนั้นผู้วิจัยได้นำโครงร่างให้อาจารย์ที่ปรึกษาหลักได้พิจารณาและได้รับการอนุญาตให้ดำเนินการได้ผู้วิจัยจึงดำเนินการต่อไป การดำเนินการในครั้งนี้ผู้วิจัยได้นำเอาข้อมูลที่ได้

จากผลของการวิจัยในระยะที่ 1 และ ระยะที่ 2 ผนวกกับองค์ความรู้ที่ได้จากการศึกษาเอกสารเพิ่มเติมโดยมีรายละเอียดของแต่ระยะดังนี้

 1.1 ข้อมูลที่ได้จากผลการวิจัยระยะที่1 ได้ข้อมูลที่มีอิทธิพลต่อประสิทธิผล

การบริหารจัดการการศึกษาขั้นพื้นฐานเชิงบูรณาการในจังหวัดอุดรธานี จำนวน 4 ปัจจัยด้วยกัน คือ

 1.1.1 ปัจจัยการบูรณาการแผนงานกับหน่วยงานภาคี

 1.1.2 ปัจจัยการบูรณาการกติการ่วมกัน

 1.1.3 ปัจจัยการบูรณาการทรัพยากร

 1.1.4 ปัจจัยการบูรณาการแบบยั่งยืน

 1.2 ข้อมูลที่ได้จากผลการวิจัยในระยะที่ 2 ซึ่งเป็นการวิจัยเชิงคุณภาพ (Qualitative) โดยการใช้เทคนิคการประยุกต์ใช้แผนที่ความคิด (Apply mind map for brainstorming) ได้แก่

 1.2.1 โรงเรียนต้องปฏิบัติตามข้อประชุมของคณะกรรมการที่ได้มี มติไว้แล้ว

 1.2.2 โรงเรียนต้องนำปัญหาของชุมชนเข้ามาเป็นส่วนหนึ่งของการกำหนดนโยบาย

 1.2.3 การบริหารจัดการโรงเรียนต้องได้รับ มติจากกรรมการทุกครั้ง

 1.2.4 กรรมการต้องคอยดูแลให้ข้อเสนอแนะในการบริหารจัดการ

 1.2.5 ควรให้ความรู้ความเข้าใจต่อภาระหน้าที่ของกรรมการอย่างชัดเจน

 1.2.6 กรรมการต้องมีร่วนร่วมในการวางแผนของโรงเรียน

 1.2.7 ผู้บริหารโรงเรียนไม่ควรปิดบังเรื่องงบประมาณ ต้องบริหารแบบโปร่งใสและทำความเข้าใจกับหน่วยงานภาคีเครือข่าย

 1.3 ข้อมูลที่ได้จากการศึกษาเอกสารเพิ่มเติม

 1.3.1 พึ่งพากันเชิงผลลัพธ์ คือได้ประโยชน์ร่วมกัน ต้องมีเป้าหมายร่วมกันจึงจะเกิดแรงจูงใจ

 1.3.2 พึ่งพากันในเชิงวิธีการคือ พึ่งพากันด้านกระบวนการทำงานให้บรรลุเป้าหมาย

 1) ทำให้เกิดการพึ่งพากันในด้านทรัพยากร หรือข้อมูล (Resource Independent)

 2) ทำให้เกิดการพึ่งพากันเชิงบทบาทของสมาชิก (Role Interdependent) คือกำหนดบทบาทในการทำงานให้แต่ละคนในกลุ่มมีทักษะที่เกี่ยวเนื่องกัน

 3) มีปฏิสัมพันธ์ที่ส่งเสริมกันในกลุ่มหมายถึงการเปิดโอกาสให้ได้ช่วยเหลือซึ่งกันและกัน

 4) เสริมสร้างความตระหนักของบุคลากรและเครือข่ายในการทำงานร่วมกัน

 5) การมีส่วนร่วมของชุมชน

 6) บทบาทของหน่วยงานที่รับผิดชอบ

 7) ความรับชอบของสมาชิก

 8) กระบวนการทำงานของกลุ่ม

 1.4 ขั้นตอนที่สอง ขั้นลงมือทำ (DO)

 เป็นขั้นนำข้อมูลที่ได้จากขั้นที่หนึ่งมาวิเคราะห์ และสังเคราะห์เพื่อกำหนดแนวทางในการดำเนินการเขียนเป็นรูปแบบการบริหารจัดการการศึกษาขั้นพื้นฐานเชิงบูรณาการในจังหวัดอุดรธานี โดยมีรายละเอียดดังนี้

**ตารางที่ 7**  ตารางแสดงการวิเคราะห์ข้อมูลที่ได้จากการวิจัย

|  |  |  |
| --- | --- | --- |
| ข้อมูลที่ได้จากผลการวิจัยระยะที่ 1 | ข้อมูลที่ได้จากผลการวิจัยระยะที่ 2 | แนวทางการพัฒนา |
| 1. ปัจจัยการบูรณาการแผนงานกับหน่วยงานภาคี2. ปัจจัยการบูรณาการกติการ่วมกัน 3. ปัจจัยการบูรณาการทรัพยากร4. ปัจจัยการบูรณาการแบบยั่งยืน | 1. คณะกรรมการต้องมีส่วนร่วมในการวางแผน2. ควรให้ความรู้ความเข้าใจในเรื่องบทบาทหน้าที่ของคณะกรรมการอย่างชัดเจน3. ต้องพึ่งพากันในเชิงวิธีการคือการพึ่งพากันด้านกระบวนการทำงานให้บรรลุเป้าหมาย4. นำปัญหาของชุมชนเข้ามาเป็นส่วนหนึ่งของการกำหนดนโยบาย5. โรงเรียนต้องปฏิบัติตาม มติที่ประชุมของกรรมการและดำเนินการไปตาม มติที่ว่านั้น6. กรรมการต้องคอยดูแลให้ข้อเสนอแนะในการบริหารจัดการ7. ระดมทรัพยากรในการจัดการศึกษา | 1. จัดผู้เชี่ยวชาญมาให้ความรู้คณะกรรมการอย่างน้อยปีการศึกษาละ 1 ครั้ง2. โรงเรียนต้องเชิญประชุมคณะกรรมการทุกปีก่อนที่จะจัดทำแผนงานโครงการ3. ผู้บริหารต้องบริหารงานแบบธรรมาภิบาลโดยเฉพาะเรื่องงบประมาณ4. สร้างความเข้าใจในเรื่องบทบาทของสมาชิกร่วมกันในการทำงานโดยให้แต่ละคนในกลุ่มมีทักษะเกี่ยวเนื่องกัน5. แต่งตั้งคณะกรรมการสำรวจสภาพปัจจุบันปัญหาและความต้องการแล้วนำมากำหนดเป็นส่วนหนึ่งของนโยบายโรงเรียน6. การดำเนินกิจกรรมในการพัฒนาโรงเรียนต้องเป็นไปตาม มติของคณะกรรมการที่มีมติไว้แล้ว |
| ข้อมูลที่ได้จากผลการวิจัยระยะที่ 1 | ข้อมูลที่ได้จากผลการวิจัยระยะที่ 2 | แนวทางการพัฒนา |
|  | 8. จัดหาภูมิปัญญาท้องถิ่นมาช่วยในกระบวนการเรียนการสอน9. กรรมการต้องมีความคิด ความรู้ปรับเปลี่ยนเข้ากับสังคมโลกที่มีการเปลี่ยนแปลงอย่างรวดเร็ว10. สร้างความรู้ ความตระหนักให้กับชุมชนของการมีส่วนร่วม11. จัดให้มีการแลกเปลี่ยนเรียนรู้ซึ่งกันและกัน12. จัดตั้งสมาคมเพื่อดำเนินงานส่งเสริมสนับสนุนแนวทางในการแก้ปัญหาร่วมกัน | 7. เปิดโอกาสให้ชุมชนเข้ามามีส่วนร่วมมากที่สุด8. สร้างความเข้าใจอันดีระหว่างหน่วยงานเครือข่าย9. ต้องทำให้เกิดการพึ่งพากันในเชิงผลลัพธ์คือได้ประโยชน์ร่วมกันต้องมีเป้าหมายร่วมกันจึงจะเกิดแรงจูงใจ10. พึ่งพากันในเชิงวิธีการคือพึ่งพากันเป็นกระบวนการทำงานให้บรรลุเป้าหมายโดยดำเนินการดังนี้ 10.1 ทำให้เกิดการพึ่งพากันทางด้านทรัพยากร (Resource Independent) 10.2 ทำให้เกิดการพึ่งพากันในเชิงบทบาทของสมาชิก (Role Interdependent) คือการกำหนดบทบาทในการทำงานให้แต่ละคนในกลุ่มมีทักษะเกี่ยวเนื่องกัน11. สร้างความตระหนักในความรับผิดชอบของสมาชิกและเครือข่าย12. ส่งเสริมให้มีการทำงานเป็นกลุ่ม |
|  |  |  |
| ข้อมูลที่ได้จากผลการวิจัยระยะที่ 1 | ข้อมูลที่ได้จากผลการวิจัยระยะที่ 2 | แนวทางการพัฒนา |
|  |  | 13. จัดให้มีปฏิสัมพันธ์ที่ดีในการส่งเสริมการทำงานร่วมกันของสมาชิกในกลุ่ม14. ประชุมปรึกษาหารือในการกำหนดขั้นตอนการทำงานร่วมกันของทุกฝ่าย15. จัดให้มีผู้รับผิดชอบภาระงานที่กำหนดไว้ร่วมกัน16. มีการประสานงานให้สมาชิกได้เข้าใจในบทบาทอย่างชัดเจนของทุก ๆ คนในองค์กร17. ทำงานให้เสร็จตามกรอบเวลาและงบประมาณที่กำหนดไว้18. จัดประชุมระดมสมองโดยการประยุกต์ใช้แผนที่ความคิด (Apply mine map for brainstorming) เพื่อหาแนวทางในการพัฒนาประสิทธิผลการบริหารจัดการการจัดการศึกษาขั้นพื้นฐานเชิงบูรณาการในจังหวัดอุดรธานี19. นำผลที่ได้มาจัดทำโครงร่างแนวทางการพัฒนาประสิทธิผลการบริหารจัดการการจัดการศึกษาขั้นพื้นฐานเชิงบูรณาการในจังหวัดอุดรธานีโดยการจัดสัมมนาอิงผู้เชี่ยวชาญ (Connoisseurship) ต่อไป |

 **สรุปการดำเนินงานในขั้นตอนที่สอง ขั้นลงมือทำ (DO)**

 จากการนำข้อมูลที่ได้มาทำการวิเคราะห์ สังเคราะห์แล้วนำมาเขียนเป็นความเรียงใหม่ได้ดังนี้ คือ

 1. โรงเรียนจัดประชุมเชิงปฏิบัติการระหว่าง กรรมการ ชุมชน และหน่วยงานภาคีเครือข่ายเพื่อจัดทำ วิสัยทัศน์ นโยบาย โครงการ กิจกรรม

 2. จัดทำข้อตกลงการทำงานร่วมกันระหว่าง โรงเรียน ชุมชน และหน่วยงานภาคีเครือข่าย

 3. โรงเรียนจัดทำข้อมูลให้เป็นปัจจุบัน ตรวจสอบได้และสามารถนำไปใช้ประโยชน์ได้อย่างจริงจัง

 4. ที่ประชุมแบ่งงานให้รับผิดชอบโดยดูความเป็นธรรมเป็นสำคัญ

 5. โรงเรียนจัดทำกิจกรรมให้เกิดความเข้าใจอันดี ระหว่าง กรรมการ ชุมชน และหน่วยงานภาคีเครือข่าย

 6. ผู้บริหารโรงเรียนต้องบริหารโรงเรียนแบบกิจการบ้านเมืองที่ดี

 7. กรรมการ ชุมชน และหน่วยงานภาคีเครือข่าย ต้องช่วยกันระดมทรัพยากรมาช่วยเพื่อพัฒนาการเรียนการสอน

 8. โรงเรียนจัดอบรมสร้างองค์ความรู้และความตระหนักให้แก่ กรรมการ ชุมชน

และหน่วยงานภาคีเครือข่าย

 9. กรรมการ ชุมชน และหน่วยงานภาคีเครือข่าย ต้องนำภูมิปัญญาท้องถิ่นมาช่วย

ในกิจกรรมการเรียนการสอน

 10. โรงเรียนปรับปรุงระบบ ICT ให้มีประสิทธิภาพสูงเพื่อให้ผู้เรียนและชุมชน

มาเรียนร่วมกันได้

 11. โรงเรียน กรรมการ ชุมชน และหน่วยงานภาคีเครือข่าย ร่วมกันหาแนวทาง

การประเมินอย่างเหมาะสม

 12. โรงเรียนแจ้งผลสัมฤทธิ์ทางการเรียนให้ กรรมการ ชุมชน และหน่วยงานภาคีเครือข่าย ทราบทุกภาคเรียน

 13. โรงเรียน กรรมการ ชุมชน และหน่วยงานภาคีเครือข่าย ดำเนินการประเมินผลการจัดการศึกษาร่วมกัน

 14. โรงเรียน กรรมการ ชุมชน และหน่วยงานภาคีเครือข่าย ร่วมกันวิเคราะห์ผลที่ได้จากการประเมินว่าเป็นไปตามวัตถุประสงค์มากน้อยเพียงใด

 15. โรงเรียนจัดประชุมเชิงปฏิบัติการระหว่าง กรรมการ ชุมชน และหน่วยงานภาคีเครือข่ายเพื่อร่วมกันแก้ไข ปรับปรุง ประเด็นยุทธศาสตร์ให้มีประสิทธิภาพมากยิ่งขึ้น

ผลที่ได้

วิธีดำเนินการ

ขั้นตอน

ปัจจัยที่ส่งผลต่อรูปแบบ

การบริหารจัดการการศึกษา

ขั้นพื้นฐานเชิงบูรณาการ

ในจังหวัดอุดรธานี

ขั้นตอนที่ 1 PLAN

ศึกษาปัจจัยที่ส่งผลต่อรูปแบบ

การบริหารจัดการการศึกษา

ขั้นพื้นฐานเชิงบูรณาการ

ในจังหวัดอุดรธานี

ทำวิจัยเชิงปริมาณ (Quantitative) และวิจัย

เชิงคุณภาพ (Qualitative)

เรื่องรูปแบบการบริหารจัดการการศึกษาขั้นพื้นฐานเชิงบูรณาการในจังหวัดอุดรธานี

แนวทางการพัฒนารูปแบบการบริหารจัดการการศึกษาขั้นพื้นฐานเชิงบูรณาการ

ในจังหวัดอุดรธานี

 (ฉบับร่าง)

ขั้นตอนที่ 2 DO

สร้างแนวทางการพัฒนารูปแบบการบริหารจัดการการศึกษาขั้นพื้นฐานเชิงบูรณาการในจังหวัดอุดรธานี

ยกร่างแนวทางการพัฒนารูปแบบการบริหารจัดการการศึกษาขั้นพื้นฐานเชิงบูรณาการในจังหวัดอุดรธานีโดยการนำเอาปัจจัยที่ได้ในขั้นตอนที่1ผสมผสานกับหลักทฤษฎีมากำหนดเป็นแนวทาง

ในการยกร่าง

แนวทางการพัฒนารูปแบบ

การบริหารจัดการการศึกษาขั้นพื้นฐานเชิงบูรณาการ

ในจังหวัดอุดรธานีที่มี

ความเหมาะสมความเป็น

ไปได้

ขั้นตอนที่ 3 CHECK

ประเมินความเหมาะสม

และความเป็นไปได้แนวทางการพัฒนารูปแบบ

การบริหารจัดการการศึกษา

ขั้นพื้นฐานเชิงบูรณาการ

ในจังหวัดอุดรธานี

จัดสัมมนาอิงผู้เชี่ยวชาญ(Connoisseurship)



แนวทางการพัฒนารูปแบบการบริหารจัดการการศึกษาขั้นพื้นฐานเชิงบูรณาการ

ในจังหวัดอุดรธานีที่มีความเหมาะสม ความเป็นไปได้ในทางการนำไปปฏิบัติ คุ้มค่า

ปรับปรุงแก้ไขแนวทางการพัฒนารูปแบบการบริหารจัดการการศึกษาขั้นพื้นฐานเชิงบูรณาการในจังหวัดอุดรธานี

ตามข้อเสนอแนะของผู้เชี่ยวชาญให้สมบูรณ์ยิ่งขึ้น

ขั้นตอนที่ 4 ACT

ปรับปรุงแก้ไขแนวทางการพัฒนารูปแบบการบริหารจัดการการศึกษาขั้นพื้นฐาน

เชิงบูรณาการในจังหวัดอุดรธานี

**แผนภาพที่ 4** สรุปขั้นตอนการจัดทำแนวทางในการพัฒนารูปแบบการบริหาร

 จัดการการศึกษาขั้นพื้นฐานเชิงบูรณาการในจังหวัดอุดรธานี

 จากนั้นนำกลุ่มคำที่ได้จากการสรุปในขั้นตอนการจัดทำ (DO) มาสังเคราะห์และ

แยกกลุ่มซึ่งมีรายละเอียดดังนี้

 1. โรงเรียนจัดประชุมเชิงปฏิบัติการระหว่าง กรรมการ ชุมชน และหน่วยงานภาคีเครือข่ายเพื่อจัดทำ วิสัยทัศน์ นโยบาย โครงการ กิจกรรม

 2. จัดทำข้อตกลงการทำงานร่วมกันระหว่าง โรงเรียน ชุมชน และหน่วยงานภาคีเครือข่าย

 3. โรงเรียนจัดทำข้อมูลให้เป็นปัจจุบัน ตรวจสอบได้และสามารถนำไปใช้ประโยชน์ได้อย่างจริงจัง

 4. ที่ประชุมแบ่งงานให้รับผิดชอบโดยดูความเป็นธรรมเป็นสำคัญ

 5. โรงเรียนจัดทำกิจกรรมให้เกิดความเข้าใจอันดี ระหว่าง กรรมการ ชุมชน และหน่วยงานภาคีเครือข่าย

 6. ผู้บริหารโรงเรียนต้องบริหารโรงเรียนแบบกิจการบ้านเมืองที่ดี

 7. กรรมการ ชุมชน และหน่วยงานภาคีเครือข่าย ต้องช่วยกันระดมทรัพยากรมา

ช่วยเพื่อพัฒนาการเรียนการสอน

 8. โรงเรียนจัดอบรมสร้างองค์ความรู้และความตระหนักให้แก่ กรรมการ ชุมชน และหน่วยงานภาคีเครือข่าย

 9. กรรมการ ชุมชน และหน่วยงานภาคีเครือข่าย ต้องนำภูมิปัญญาท้องถิ่นมาช่วย

ในกิจกรรมการเรียนการสอน

 10. โรงเรียนปรับปรุงระบบ ICT ให้มีประสิทธิภาพสูงเพื่อให้ผู้เรียนและชุมชนมาเรียนร่วมกันได้

 11. โรงเรียน กรรมการ ชุมชน และหน่วยงานภาคีเครือข่าย ร่วมกันหาแนวทางการประเมินอย่างเหมาะสม

 12. โรงเรียนแจ้งผลสัมฤทธิ์ทางการเรียนให้ กรรมการ ชุมชน และหน่วยงานภาคีเครือข่าย ทราบทุกภาคเรียน

 13. โรงเรียน กรรมการ ชุมชน และหน่วยงานภาคีเครือข่าย ดำเนินการประเมินผลการจัดการศึกษาร่วมกัน

 14. โรงเรียน กรรมการ ชุมชน และหน่วยงานภาคีเครือข่าย ร่วมกันวิเคราะห์ผลที่ได้จากการประเมินว่าเป็นไปตามวัตถุประสงค์มากน้อยเพียงใด

 15. โรงเรียนจัดประชุมเชิงปฏิบัติการระหว่าง กรรมการ ชุมชน และหน่วยงานภาคีเครือข่ายเพื่อร่วมกันแก้ไข ปรับปรุง ประเด็นยุทธศาสตร์ให้มีประสิทธิภาพมากยิ่งขึ้น จึงนำมาสรุปเป็นรูปแบบ P O D S ได้ดังนี้

**ระยะที่ 4 การทบทวนและยืนยันความเหมาะสมรูปแบบการบริหารจัดการการศึกษาขั้นพื้นฐานเชิงบูรณาการในจังหวัดอุดรธานี**

 การวิจัยระยะที่ 4 เป็นการวิจัยเชิงคุณภาพ (Qualitative) เพื่อทบทวนและยืนยัน

ความเหมาะสมของ PODS รูปแบบการบริหารจัดการการศึกษาขั้นพื้นฐานเชิงบูรณาการ

ในจังหวัดอุดรธานี โดยการจัดสัมมนาอิงผู้เชี่ยวชาญ (Connoisseurship) จำนวน 20 คน

ผู้วิจัยได้ดำเนินการดังนี้

 **1. ก่อนดำเนินการสนทนา**

 1.1 ขอหนังสือเชิญผู้เชี่ยวชาญเข้าร่วมสัมมนาอิงผู้เชี่ยวชาญ (Connoisseurship)

จากบัณฑิตวิทยาลัย มหาวิทยาลัยราชภัฏมหาสารคาม

 1.2 กำหนดคุณสมบัติของผู้เชี่ยวชาญที่จะเข้าร่วม Connoisseurship ซึ่งจะต้องมีคุณสมบัติดังนี้

 1.2.1 ต้องเป็นผู้ที่มีความรู้ในเรื่องของการวิจัย

 1.2.2 เป็นผู้ที่มีความเกี่ยวข้องกับการบริหารจัดการการจัดการศึกษา

 1.2.3 เป็นที่มีหน้าที่ในการนิเทศการศึกษาในโรงเรียน

 1.2.4 เป็นคณะกรรมการสถานศึกษาขั้นพื้นฐาน

 1.2.5 เป็นหัวหน้ากองการศึกษาขององค์กรปกครองส่วนท้องถิ่น

 1.3 ติดต่อประสานงานเป็นการส่วนตัวกับผู้เชี่ยวชาญ

 1.3.1 กำหนดวัน เวลา และสถานที่ ในการสัมมนาอิงผู้เชี่ยวชาญ (Connoisseurship) โดยผู้วิจัยกำหนดวันสัมมนาในวันที่ 8 เดือน กันยายน พ.ศ. 2558

เวลา 10.00 น. ณ โรงแรมอุดรโฮเต็ล อำเภอเมือง จังหวัดอุดรธานี

 1.3.2 ส่งหนังสือเชิญผู้เชี่ยวชาญเข้าร่วมสัมมนารูปแบบการบริหารจัดการการศึกษาขั้นพื้นฐานเชิงบูรณาการในจังหวัดอุดรธานีและแบบประเมินรูปแบบการบริหารจัดการการศึกษาขั้นพื้นฐานเชิงบูรณาการในจังหวัดอุดรธานี โดยผู้วิจัยดำเนินการด้วยเอง

 1.3.3 ชี้แจงขั้นตอนการสัมมนา ให้ประธานในการสัมมนาได้เข้าใจบทบาทหน้าที่ล่วงหน้า

 **2. ระหว่างทำการสัมมนาอิงผู้เชี่ยวชาญ (Connoisseurship)**

 ผู้วิจัยได้เนินการดังนี้

 2.1 มอบหมายภารกิจให้ผู้ช่วยผู้วิจัยทำการบันทึกภาพ บันทึกเสียง และจดบันทึก

การสัมมนา

 2.2 แนะนำผู้เชี่ยวชาญให้ที่ประชุมสัมมนาได้รู้จัก

 2.3 ประธานในที่ประชุมสัมมนากล่าวถึงความเป็นมาของการสัมมนาและ

เปิดประชุมสัมมนา

 2.4 ผู้วิจัยนำเสนอรายละเอียดของผลการวิจัยและรายละเอียดของแนวทางใน

การพัฒนารูปแบบการบริหารจัดการการศึกษาขั้นพื้นฐานเชิงบูรณาการในจังหวัดอุดรธานี

 2.5 ประธานในที่ประชุมสัมมนาได้เปิดให้ผู้เชี่ยวชาญได้เสนอความคิดเห็นเกี่ยวกับรูปแบบการบริหารจัดการการศึกษาขั้นพื้นฐานเชิงบูรณาการในจังหวัดอุดรธานี เป็นรายบุคคลจนครบทุกคน

 2.6 ประธานในที่ประชุมสัมมนากล่าวสรุปประเด็นต่างๆที่ได้จากการประชุมสัมมนา และขอรับแบบประเมินรูปแบบการบริหารจัดการการศึกษาขั้นพื้นฐานเชิงบูรณาการในจังหวัดอุดรธานี จากผู้เชี่ยวชาญพร้อมกับกล่าวขอบคุณและกล่าวปิดการประชุมสัมมนา

 **3. หลังการสัมมนาเสร็จสิ้น**

 เมื่อการสัมมนาเสร็จสิ้นแล้วผู้วิจัยได้ดำเนินการดังนี้

 3.1 วิเคราะห์หาค่าเฉลี่ย (****) และส่วนเบี่ยงเบนมาตรฐาน (S.D.) และข้อเสนอแนะจากแบบประเมินการบริหารจัดการการศึกษาขั้นพื้นฐานเชิงบูรณาการในจังหวัดอุดรธานี

 3.2 สรุปและประมวลข้อคิดเห็นของผู้เชี่ยวชาญ

 3.3 แก้ไขปรุงรูปแบบการบริหารจัดการการศึกษาขั้นพื้นฐานเชิงบูรณาการในจังหวัดอุดรธานีตามข้อเสนอแนะของผู้เชี่ยวชาญที่ได้จากการประชุมสัมมนา

 **4. การวิเคราะห์ข้อมูล**

 นำข้อมูลที่ได้จากการสัมมนาอิงผู้เชี่ยวชาญ (Connoisseurship) มาทำการวิเคราะห์เนื้อหา (Content Analysis) แล้วนำเสนอเชิงพรรณนาความ